Kedves Kollégák!

Augusztus 28-29, között, kétnapos konferenciával emlékezünk a tavalyi évben elhunyt kollégánkra, Dr. Szatmáry Károlyra, az SZTE TTIK Fizikai Intézet Kísérleti Fizikai Tanszékének egykori egyetemi tanárára, a szegedi csillagászképzés és a Szegedi Csillagvizsgáló létrehozásának kezdeményezőjére.

Az MTA Szegedi Akadémiai Bizottságának székházában, illetve a Szegedi Csillagvizsgálóban sorra kerülő eseményen egykori munkatársak és tanítványok idézik fel Szatmáry Károllyal kapcsolatos emlékeiket, emellett pedig szakmai előadások is szerepelnek majd a programban. A csütörtökön 10:30-kor kezdődő konferencia megnyitóján felavatásra kerül Dr. Szatmáry Károly emléktáblája, amit másnap délután végleges helyén, a Szegedi Csillagvizsgáló falán helyezünk majd el.

A program már megtalálható az esemény honlapján: <https://www.physx.u-szeged.hu/hirek/szte-fi-2025-augusztus/szatmary-karoly>

Az emlékkonferencia mindenki számára nyitott, de az érdeklődőktől lehetőség szerint szeretnénk előzetes visszajelzést kérni az alábbi (rövid) űrlap kitöltésével:
<https://docs.google.com/forms/d/e/1FAIpQLScfEh1CDTTFDBNSZ-IaSHbayHE1WyyZ86b8iAWS5OcS0cCD3A/viewform?usp=sharing&ouid=101755361316799901596>

A program csütörtöki és péntek délelőtti részét a tervek szerint online módon is közvetíteni fogjuk (a link hamarosan megjelenik az esemény honlapján).

A hivatalos előadások mellett a program csütörtöki, illetve pénteki záró részeiben kötetlen beszélgetéseket és emlékfelidézéseket tervezünk, amelyek során mindenki megoszthatja saját személyes emlékeit, gondolatait Szatmáry Károly Tanár Úrról.
Ha valaki nem tud részt venni az Emlékkonferencián, de szívesen megosztaná emlékeit/gondolatait, azokat is nagy örömmel fogadjuk erre az email-címre küldve:
Dr. Szalai Tamás, szaszi@titan.physx.u-szeged.hu

Szeretettel várjuk az érdeklődőket, üdvözlettel a szervezőbizottság nevében,

 Szalai Tamás